ڈیورنڈ لائن

ڈیورنڈ لکیر کا معاہدہ اس وقت ہوا جب افغانستان کے امیر عبدالرحمن کے بیٹے
حبیب االلہ خان نے اسمار کے خان طہماش خان کی بیٹی کے ساتھ منگنی کردی اور اس دوران رخصتی کے نام پر امیر عبدالرحمان کے وفاداروں نے جون 1892ء میں اسمار کے علاقے پر قبضہ کر لیا تاریخی شواہد کے مطابق اسمار اس وقت باجوڑ ضلع کا علاقہ تھا۔ جب امیر عبدالرحمن نے اسمار پر قبضہ کیا تو موٹمر ڈیورنڈ اس وقت سیکرٹری خارجہ تھا۔ انھوں نے اس وقت کے چیف سیکرٹری پنجاب کو خط لکھا کہ افغانستان نے باجوڑ پر قبضہ کر لیا ہے اور آپ سو رہے ہیں۔ اس دوران 26 جون 1892ء کو وائسرائے ہند نے امیر عبدالرحمان کو خط لکھا اور ان پر واضح کیا کہ جب تک افغانستان اسمار کا علاقہ کو خالی نہیں کرے گا اس وقت تک خطے میں امن قائم نہیں ہوگا۔ بعد میں مورٹمیر ڈیورنڈ نے یہ علاقہ افغانستان کے حوالہ کر دیا۔ اسی طرح افغانستان اور برطانوی ہند کے درمیان معاہدہ ڈیورنڈ پر دستخط کرنے کے لیے راستہ ہموار ہو گیا۔

یوں نومبر 1893ء میں دونوں حکومتوں کے مابین مستقل معاہدہ ہوا۔ جس کے بدلے برطانیہ کی حکومت نے امیر عبدالرحمن خان کو انعامات سے بھی نوازا اور سرحد کا تعین کر دیا گیا۔ جو ڈیورنڈ لکیر (Durand Line) یا خط ڈیورنڈ کے نام سے موسوم ہے۔ اس کے مطابق واخان کافرستان کا کچھ حصہ نورستان، اسمار، موہ مند لال پورہ اور وزیرستان کا کچھ علاقہ افغانستان کا حصہ قرار پایا اور افغانستان استانیہ، چمن، نوچغائی، بقیہ وزیرستان، بلند خیل، کرم، باجوڑ، سوات، بنیر، دیر، چلاس اور چترال پر اپنے دعوے سے معاہدہ کے مطابق دستبردار ہو گیا۔

14 اگست 1947ء کو پاکستان معرض وجود میں آیا، پاکستان کی حکومت نے اپنے آپ کو برطانيہ کا اصلی وارث سمجھتے ہوئے یہ معاہدہ برقرار رکھا۔ اب جبکہ افغانستان روس اور امریکا کے جنگ کی وجہ سے تباہ ہو چکا ہے اور معیشت زبوں حالی کا شکار ہے تو دوسری طرف پاکستان ترقی کی راہ پر گامزن ہونے لگا ہے، جبکہ پاکستان کی دشمن قوتیں افغانستان کو اکسانے کی بھرپور کوششیں کررہی ہیں اور ایک دفعہ پھر ڈیورنڈ لکیر کو متنازع بنانے کی کوشش ہو رہی ہے. کابل کی حکومت نے خط ڈیورنڈ کی موجودہ حیثیت کو تسلیم کرنے سے انکار کر دیا اور یہ دعوی کیا کہ دریائے اٹک تک کا علاقہ کابل کی فرماں روائی میں ہے۔ کیونکہ بقول اس کے اس علاقے کے لوگ افغانوں کے ہم نسل پشتون تھے اور ہم زبان تھے۔ جب کہ سکھوں کے دور سے پہلے تک یہ علاقہ افغانستان کا علاقہ شمار کیا جاتا تھا۔

 مزید دیکھیے 
میکموہن لائن

 حوالہ جات 

زمرہ:افغانستان کی سرحدیں
زمرہ:افغانستان میں 1893ء کی تاسیسات
زمرہ:افغانستان
زمرہ:برطانوی ہند کے معاہدے
زمرہ:بغیر ڈیٹا رو کے خانہ معلومات سانچے استعمال کرنے والے مضامین
زمرہ:بین الاقوامی سرحدیں
زمرہ:پاک افغان تعلقات
زمرہ:پاک افغان سرحد
زمرہ:پاکستان کی سرحدیں
زمرہ:پاکستان کی سیاسی تاریخ
زمرہ:پاکستان کے علاقائی تنازعات
زمرہ:پشتون شخصیات
زمرہ:تاریخ بلوچستان
زمرہ:تاریخ پاکستان
زمرہ:تاریخ خیبر پختونخوا
زمرہ:تاریخ ہندوستان
زمرہ:جدید افغانستان
زمرہ:خیبر پختونخوا

زمرہ:عظیم چالبازیاں
زمرہ:کامنز زمرہ جس کا ربط ویکی ڈیٹا پر ہے
زمرہ:معاہدے
زمرہ:ویکی ڈیٹا سے مختلف مختصر وضاحت
زمرہ:1893ء کی تاسیسات
زمرہ:1949ء کی ایشیا میں تحلیلات

زمرہ:ڈیورنڈ لائن
زمرہ:پاکستان
زمرہ:علاقائی تنازعات